rlitschk/wikidir huggingface dataset:
Sundhoffe ìsch e frànzeesche Gmein ìm Owerelsàss ìn dr Region Grand Est (bìs 2015 Region Elsàss). D Gmein ghert zem Kanton Colmer-2 un zem Arrondissement Colmar-Ribeauvillé. Dr Ort lijt guet 6 km südeschtlich vu Colmer. Während s'alt Dorf sit Johrhunderte uf dr Weschtsite vum Fluss Ill lejt, isch erscht nooch em Zweite Weltkrieg e Nejbäugebit öschtlich vu dr Ill entstande. Dr Namme Sundhoffe leitet sich vu dr d'Bezeichnung Südhof ab. Dr Ort wird s'erscht Mol anno 768 as Suntor (896 Sundoua) erwähnt. Bis 1324 het dr Ort dr Herre zue Horburg ghört, deno bis 1789 zue Wirdebàrig. Mit dr Infüehrung vu dr Reformation z'Wirdebàrig anno 1535 isch no dr Ort evangelisch worre. 1685 isch no d'Oberhoheit vum Ditsche Riich uf s'Keenigrich Frankrich iwergange un die wirdebarigsch Herrschaft het miesse d'Katholizismus wiider erläuwe. Trotzdem sin d'Inwohner in dr grosse Mehrheit evangelisch bliwe. 1789 isch no die wirdebarigsch Herrschaft beendet und die französisch Zentralverwaltung ingfüehrt worre. Etwa um 1848 isch e feschti Bruck iwer d'Ill bäut worre. Vun 1871 bìs 1918 hàt d Gmein zem ditsche Richslànd Elsàss-Lothringe ghert. Dr Maire vun Sundhoffe ìsch dr Jean-Marc Schuller. Sundhoffe ghert zem Kommünàlverbànd Colmar Agglomération. Georges Kopp (Dez. 1918 - Dez. 1919) Eugène Michel
Da Woogsee, au Lôndsee, isch ä klains Gwässer im Oschde vu Raschdi in Bade-Wirdeberg. Är isch ca. 250 m long unn 15 m breit, hedd ä longgezogene Form unn dehnt sich ugfähr vum Norde nach Süde uus. Da See isch ä klains Reschdl vum so gnonnde Kinzig-Murg-Fluss, wu vor gonz longer Zitt barallel zum Rhing gflosse isch. Seller Fluß hedd sich ä aigene Stromoue mit Hochgschdade unn Ibberschwemmungsgebiede gschaffe. D´Reschd vun seim Strombett hänn än großer See gebildet, wo damols vun Oos, Eberschde unn Sondwier, Kubbene unn Nidderbiil bis noch Raschdi, Muggeschdurm unn Ferch graicht hedd. Do heddss Fisch drinn gänn unn mr hedd mid'm Schiff druff fahre kenne. Im 16. Johrhunnert henn sälle Ortschafte, wo ôm Ufer gwä sinn, dän See nôch unn nôch trocke glegt fer Wiise unn Äcker z'gwinne. Da hittig Woogsee isch bloß noch än Reschd devu. Am 14.11.1939 isch er zumme Nadurdenkmol erklärt worre. Abber in da 60er- unn 70er-Johr hedd ma ne, wiel er direkt amme Induschdriegebiet ogrenzt, als a Millkipp unn sei Ufer als kommerzielle Himbeer- unn Brombeerblandasch uusgnitzt. Usserdem sinn illegal Hitte uffbout worre, bevor ma in der 80er-Johr sei urspringlicher Zustond hedd widder herstelle kenne. Unn d´Stadt Raschdi hedd damols 500
Wickerschwihr ìsch e frànzeesche Gmein ìm Owerelsàss ìn dr Region Grand Est (bìs 2015 Region Elsàss). D Gmein ghert zem Kanton Colmer-2 un zem Arrondissement Colmar-Ribeauvillé. Schu d Hallstatt-Kultur hat z Wìckerschwihr gsììdelt, doodervuu ziigt e Armreif, wuu zwische 750 un 450 v. Chr. heergstèllt wore ìsch. Oi e Reemerstrooß ìsch durch s Dorf verloffe. D èrschte urkundlige Erwähnung kunnt uss em Johr 728 (Wichereswiler), wuu's der Graaf Eberhard der Abtèi Murbach gschänkt hat. Wìckerschwihr hat bis 1837 zu Holtzwihr gheert, der Bsìtzer hat awer ìm 11. Johrhundert gwèchselt, wuu d Haabsburger d Rächt draa bikumme hän. D Beede vum Dèrfle sìn fruchtbaar un hän frieier häuptsächlig religieese Organisatione gheert wie der Abtèi Marmoutier, em Klooster Sainte-Catherine etc. Nooch em Üsssterwe vu der Hastatt-Lììnie ìm Johr 1585 sìn d'Bareen vu Montjoie di nèie Bsìtzer vum Ort wore. Säller ìsch 1639 vu de Schweede an Kolmer aagschlosse wore, gnäu wie oi Holtzwihr. Nooch der Abdrännung vu Holtzwihr ìm Johr 1837 hat's kìrchlig noch bis 1854 zur Pfarrèi Holtzwihr gheert, bis e aigene Kìrech boie wore ìsch. Vun 1871 bìs 1918 hàt d Gmein zem ditsche Richslànd Elsàss-Lothringe ghert. Ìm Zweite Wältkrieg ìsch Wìckerschwihr zu 50 Brozänt zersteert wore; ab em 16.
Horwrig-Wihr isch e franzeesche Gmein im Arrondissement Colmar-Ribeauvillé (Kanton Colmer-2) ìm Owerelsàss (Haut-Rhin). Dr Ort ghört dr Colmar Agglomération a. D'Gmein isch am 1. Jänner 1973 durch dr Zämmeschluss vu Horwrig un Wihr-uf-em-Land entstande. Horwrig lijt unmittelbar öschtlich vu Colmer am rächte Illufer an dr Griene Stross (Route Verte) vu dr Vogese in dr Schwarzwald. S'Strossedorf Wihr schliesst öschtlich vu Horwrig an dr Stross uf Bischwihr a. In dr römische Zit isch an dr Stell vu Howrig s'römisch Kastell Argentovaria gstande. Ab guet 1100 nooch Christus sin d'Herre zue Horwrig noochwiisbar, wo d'Gegend bis 1324 beherrscht hän. Vu dert a isch Horburg bis zue dr Grosse Revolution 1793 bis Wirdebarig gsin un het e Zentrum vu dr wirdebarigsche Länder im Elsass bildet. Horwrig isch dorum mit dr Infüehrung vun dr Reformation in Wirdebàrig 1535 evangelisch worre. Mit em Wexel vu dr Souveränität vum Ditsche Riich ufs Keenigriich Frankriich um 1685 hän d'Wirdebàriger awer in ihrene jetz franzeesche Lande, anderscht wie in ihrene ditsche, die Katholizismus wiider miesse erläuwe. 1789/93 isch no z'Horwrig die franzeesch Verwaltung ingfüehrt worre. Vun 1871 bìs 1918 hàt d Gmein zem ditsche Richslànd Elsàss-Lothringe ghert. Dr Maire vun Horwrig-Wihr ìsch dr Thierry Stoebner. Horwrig-Wihr ghert zem
Ààschpi (frz. Aspach, dt. Aspach) ìsch e frànzeesche Gmein ìm Owerelsàss ìn dr Region Grand Est (bìs 2015 Region Elsàss). D Gmein ghert zem Kanton Àltkìrech un zem Arrondissement Altkirch. Uf em Wàppe vu Ààschpi sén drèi usgréssene griene Èschpe uf sélbrigem Grund z sah. Ààschpi lijt umittelbar nerdlich vun Àltkìrech am Zammefluss vum Zipfelgràwe un em Hàsselbàch. Ààschpi ìsch zem erschte Mol gnannt worre ànne 1307 àls Aspach. Vun 1871 bìs 1918 hàt d Gmein zem ditsche Richslànd Elsàss-Lothringe ghert. Dr Maire vun Ààschpi ìsch dr Fabien Schoenig. Ààschpi ghert zem Kommünàlverbànd Sundgau. Z Ààschpi gét's e Kérch, wu der Glocketurm üs em Johr 1502 stàmmt. Üsserdam gét's vile Hiser üs der Renaissancezit un Wàllfàhrtskàpalle. Én der Néchi vu sàller Kàpalle sén oi noch Éwerrast vu me méttelàlterlige Léprakrànkehüs z fénde. D Bevèlkerung vu Ààschpi labt vil vu der Landwértschaft: es wérd vil Frucht aboie un Vihzucht (Rénder un Soi) bedréwe. Zudàm wérd Schwafel gwunne. Kérich Saint-Laurent (1502, gotisch) Chapelle de la Litten (1862) Kirich Saint-Laurent Mairie Dr elsassisch Dialekt vun Ààschpi ghert zem Owerrhinàlemànnisch. Michel Paul Urban: Lieux dits. Dictionnaire étymologique et historique des noms de lieux en Alsace. Édition du Rhin, Strasbourg 2003 Commons: Aspach (Haut-Rhin) –
S administrative und geistige Wältzäntrum vo de Bahai lit z Israel ide Hafestadt Haifa. Näbed em Schrein vom Religionsstifter Bab sind uf em Berg Karmel au s Huus vo de Grächtigkeit, s Internationale Lehrzäntrum, s Internationale Archiv sowie s Zäntrum für s Studium vo de Heilige Text. Im Bahai-Wältzäntrum befindet sich e Villzahl vo heilige Stett vo de Bahai. Zu ihne zäled d'Schrein, wo die sterbliche Überrest vom Baha’u’llah, vom Abdu'l Baha und em Bab, und ihre nöchste Familieaghörige ufbewahrt werded. Usserdem ghöred dadezue d'Hüser, wo d'Familie vom Baha'u'llah währed ihrere Verbannig drin gläbt hät oder wo imene bsundere Zämehang mit de Glaubensereignis stönd. Vili vo däne Gebäude, Monumänt und Schrein liget in ere ufwändig agleite Gartenalag am Berg Karmel und stönd näbed de Bahá'í-Pilger au Bsuecher us de ganze Wält offe. De Berg Karmel isch i verschidene religiöse Quälle z'finde. Zum Bispiil wird im Buech Jesaja in dr hebräische Bible prophezeit, dass es der „Berg vom Herr“ sei, zu dem „all Völker aneströöme werdet“. De Baha'u'llah hät viermal Haifa bsuecht und uf em Berg Karmel sis Zält ufgschlage. Bi eim vo däne Ufenthalt hät er am Abdu'l Baha d'Stell zeigt, wo s'Grabmal vom Bab söll bout werde. Es anders
Nöiehof (amtlich Neuenhof) isch e politischi Gmeind und ghört zum Bezirk Bade im Kanton Aargau, Schwiiz. Es lit östlich aaschlüssend a de Bezirkshauptort im Limmattal und isch met über 8'000 Iiwohner eini vo de iiwohnerriichschte Gmeinde im Bezirk. Nöiehof lit uf ere Ebeni zwüsched em Hang vom Rüsler, da isch en Teil vom Heitersberg, und de Limmat. Nöcher be Bade lit inere Flussschlaufe no en grossi Überbouig, wo au no zu Nöiehof ghört, aber dur d Autobahn A1, en Hauptstross und de Fluss devo trennt isch, si heisst Webermühli und bildet es eignigs Quartier, d Damsau. Vom Gmeindegebiet vo 537 Hektare sind 277 Hektare Wald und 142 sind überbout. Di höchsti Stell isch mit 702 Meter uf em Kamm vom Heitersberg, di tüüfsti mit 360 Meter a de Limmat. Nachbargmeinde sind Wettige im Norde, Würelos im Nordoste, Killwange im Südoste, Oberrohrdorf im Südweste, Fislisbach im Westen und Bade im Nordweste. Ufgrund vo Steibiele und anderne Gebruchsgegeständ wo mer i de Talsohle vom Härdli bis zu de Limmat gfunde hed vermueted mer, dass bereits i de Steiziit en Sidlig bestande hed. Di erschti relativ gnau möglichi Datierig vonere Besidlig isch dur die im Johr 1975 gfundne Reste vom ene römische Guetshof
Eschtland (estn. Eesti) isch ä Schtaat in Nordoschteuropa und s nördligschte vo de baltische Schtaate. Im Süden het s ä Gränze mit Lettland und im Oschte mit Russland. Im Norden und Weschte isch d Oschtsee. Eschtland het ängi Beziehige zu Finnland. Sit em 1. Mai 2004 isch Eschtland Mitglied vo dr Europäische Union. S Land isch dr Flechi noch a chli grösser as d Schwiiz. Dr högscht Berg, dr Suur Munamägi wo 318 Meter hoch isch, liit im Süde vom Land. Dr gröscht See isch dr Peipsi Järv. Vor em Kontinentaalland het s 1520 Insle, die gröschti drvo isch Saaremaa. 44 % vom Land isch bewaldet. Dr hüfigscht Laubbaum isch d Birke. Si isch es nationals Symbol und chunnt vil in Lieder und in dr Volksdichtig vor. In Eschtland läbe Hirsch, Reh und Füchs, a baar Duusig Elch, Biber, Marder, Schneehase, wo sehr sälte si (ca. 200 Schtück) und sogar Rendier hets do und dört. An grosse Raubdier kennt mä dr Bruunbär (ca. 800), dr Luchs (ca. 2000) und dr Wolf (ca. 600). D Wölf, Bäre und Lüchs döfe gjagd wärde, d Luchsjagd wird als reine "Sport" aagsäh. Dr Bytritt zue dr EU het do Yyschränki brocht, wo z Eschtland
Judas Priest Judas Priest isch en änglischi Heavy Metal Band vo Birmingham, wo 1975 vom K. K. Downing und vom Ian Hill grindet worra isch. Si si so populär gsi as si dr Übername "Heavy Gods" nach eim vo ihre Liedertitel übercho hai. 'S bekannteschd Album vonne isch "British Steel" von 1980. Da drauf isch unter andrem "Breaking the Law". Wältwit hai si meh as 35 Millione Albe verchauft. Studioalbe 1974: Rocka Rolla 1976: Sad Wings of Destiny 1977: Sin After Sin 1978: Stained Class 1978: Killing Machine / Hell Bent for Leather 1980: British Steel 1981: Point of Entry 1982: Screaming for Vengeance 1984: Defenders of the Faith 1986: Turbo 1988: Ram It Down 1990: Painkiller 1997: Jugulator 2001: Demolition 2005: Angel of Retribution 2008: Nostradamus 2014: Redeemer of Souls 2018: Firepower 2024: Invincible Shield Commons: Judas Priest – Sammlig vo Multimediadateie Offizielli Website Judas Priest bi Allmusic (änglisch) Judas Priest bi MusicBrainz (änglisch) Normdate: GND: 1217817-2 | LCCN: n84039953 | SUDOC/IdRef: 083488200 | VIAF: 95145304389878571774
United States copyright law, s Uurheberrächtsgsetz vo de Vereinigte Schtaate, leit Beschtimmige fescht was es für gsetzlichi Rächt über schöpferischi und künschtlerischi Wärk git. Im Vergliich zu de kontinentaleuropäische Uurhebergsetz si im amerikanische Rächt die wirtschaftliche Aschbäkt wichtiger als die ideelle. Es isch es federals Gsetz und basiert uf dr amerikanische Verfassig, Artikel I, Abschnitt 8, Paragraph 8: The Congress shall have Power [.. .] To promote the Progress of Science and useful Arts, by securing for limited Times to Authors and Inventors the exclusive Right to their respective Writings and Discoveries. (Dr Kongress het d Macht [.. .] dr Fortschritt vo Wüsseschaft und nützlicher Kunscht z fördere, und git de Autore und Erfinder für ä begränzti Ziit en exklusivs Rächt zu was si gschribe, reschbektiv entdeckt häi.) S Uurheberrächt wird vom Büro für Uurheberrächt, em United States Copyright Office, verwaltet. Gemeinfreiheit Fair use D Siite vom amerikanische Büro für Uurheberrächt - uf Änglisch.
D Zitzone si Deil vo dr Ärde, wo die gliichi Zit hai. Si si iigfüehrt worde für zum uf dr einte Site Zit em Lauf vo dr Sunne aazbasse, so dass si öbbe am Middag am höggschte Punkt im Himmel schtoht, uf dr andere Site, dass mä, wenn mä vom eint Ort zum en andere fahrt, nit die ganz Zit muess d Uhr neu iischtelle. Hützudag düen die schtaatlige Obrikeite feschtleege weles Gebiet zu welere Zitzone ghört. D Oberflächi vo dr Ärde isch in 24 Zitzone iideilt worde, wo jedi 15 Längigrad wiit isch. In erä Zitzone isch überall die gliichi Zit, und s het genau ei Schtund Underschiid zu de beide Zitzone im Oschte und im Weschte. In dr Aawendig vom Brinzip gits vil Uusnahme. So isch ganz Middeleuropa in dr gliiche Zone, au wenn dr ächti Zitunderschiid zwüsch em weschligschte un em öschtligschte Deil meh as a Schdund uusmacht. Als Wältzit, UTC für Coordinated Universal Time, gältet d Zit am Meridian vo Greenwich, wo as Nullmeridian definiert isch. Früehner het men er Greenwich Mean Time, abkürzt GMT, gsait. D Atomuhre bruuche UTC as Präzisionszitschtandard. Bevor d Gschwindigkeit vom Reise im 19. Johrhundert sehr vil grösser worde isch als
Colonia Tovar isch a Gmeind mit über 14.309 Iiwohner (2001) und liggt zirka 70 km weschtlich vu Caracas z Venezuela im Bundesstaat Aragua. D Mehrzahl vun de Bvelkerung stammt vu ditsche Inwanderer us em Kaiserstuel ab. Colonia Tovar liggt in de Küstekordillere weschtlich vun Caracas in ere Heh vun 1800 bis 2000 Meter. El Junquito La Victoria Maracay Subtropisch, aber en küehle Rägewald. D mittlere Johrestemperatur isch bi 16 °C Im Johr 1843 sind 358 Birger us de Gegend um de Kaiserstuel, bsunders us Ändige, Wyhl un Oberberge ibber Le Havre uf Venezuela usgwandert. Dett hott mer se nooch a paar Umwäg do angsidelet, wo se hit no sind. D Büüre hän wie in de alte Heimat Gmües und Obscht aapflanzt und au s erschti Bier in Venezuela braut. Sie hän d Hiiser as Fachwerkhiiser baut. Selles Dorf mit de Siedler hot abgschide bis 1942 nach sinem Guschto gläbt und isch immer mehr in Vergesseheit grote. Denno, nooch em Bau vun enere Asphaltstroß 1964 hot d Colonia Tovar wiider meh mitbekumme vun de Umgäbig. In de 1960er Johr hond d Inwohner vun Colonia Tovar wiider engi Beziehunge zue dr badische Heimat uffgnomme, wo ihre Vorfahre herkumme sind. Au hit no
◄ | 2. Jt. v. Chr. | 1. Jahrtused v. Chr. | ◄ | 11. Jh. v. Chr. | 10. Jh. v. Chr. | 9. Jahrhundert v. Chr. | 8. Jh. v. Chr. | 7. Jh. v. Chr. | ► S 9. Joorhundert v. Chr. hät am 1. Januar 900 v. Chr. aagfange und isch z Äänd gange am 31. Dezember 801 v. Chr. In Mitteleuropa fangt d Iiseziit a. 853 v. Chr. – Schlacht vo Karkar am Orontes zwüsche de Assyrer under em Salmanassar III. und e syrische Koalition. 841 v. Chr. – Imne Uufschtand wird de König Li von Zhou uus sinere Hauptstadt verjagt. Das isch s erschti Datum i de chinesische Gschicht. um 825 v. Chr. – S eubäischi Lefkandi wird vomne Füürbrand rächt zerschtört. D Tochterschtadt Eretria hät ab jetzt e grösseri Bedütig. 814 v. Chr. – Gründig vo de nordafrikanische Schtadt Karthago. um 800 v. Chr. – D Iberer händ zum erschte mal Kontakt mit de Phönizier und de Grieche. Assur-Nasirpal II. (883 bis 859 v. Chr.) Salmanassar III. (858 bis 824 v. Chr.) Asa (910 bis 869 v. Chr) Joschafat von Juda (872 bis 848 v. Chr.) Joram (Juda) (848 bis 841 v. Chr.)
◄ | 2. Jt. v. Chr. | 1. Jahrtused v. Chr. | ◄ | 10. Jh. v. Chr. | 9. Jh. v. Chr. | 8. Jahrhundert v. Chr. | 7. Jh. v. Chr. | 6. Jh. v. Chr. | ► S 8. Jahrhundert v. Chr. hät am 1. Januar 800 v. Chr. aagfange und isch am 31. Dezember 701 v. Chr. z Änd gange. Zämmeschluss vo Attika im klassische Griecheland. d Olmeke z Mittelamerika gründet ihri erschte Schtedt. klassischi Ziit vo de frühne mexikanische Schtadtschtaate wie Tlatilco und Cuicuilco. 756 v. Chr. – Gründig vo de Schtadt Kyzikos z Chliiasie dur Grieche uus Milet. 747 v. Chr., 26. Februar – Nachem Ptolemäus fangt d Regierigsziit vom babylonische König Nabu-Nasir a. D babylonisch Mathematik wird vo de Nabunasirische Ziiträchnig mit prägt und uuf Tontafle uufgschriibeni Himmelsereignis chönd sich ziitlich iordne. 733 v. Chr. – Syrisch-Ephraimitische Chrieg 722 v. Chr. – Israel: während de Regäntschaft vom israelitische Chönig Hoschea wird s Nordriich Israel und sini Hauptschtadt Samaria dur de assyrische König Salmanassar V. oder sim Nachfolger em Sargon II. erobert; er laat s Land dur Mänsche uus Babel, Kuta, Awa, Hamat und Sefarwajim bewohne - Das isch s Endi vom israelitische Riich.
47.6013888888897.7902777777778349Koordinate: 47° 36′ 5″ N, 7° 47′ 25″ O Meisele (IPA: [ˈmaɪ̯zələ]) oder jünger Minsle isch e Dorf im Landkreis Lörrach un sytem 1. Januar 1972 en Ortsdeil vo Badisch-Rhyfälde. Meisele ligt uff 349 Meter über de NN im Dürrebachdal uff em Dinkelberg und hät e Flächi vo 9,45 Quadratkilometer. Um s Dorf umme hät s Äcker und Weide. S Dorf isch friehner no in Under-, Mittel- und Obermeisele underglydert gsi; d Gränze sin hütt aber nümmi klar erkenntlig. Durch Meisele fiehrt d K 6333 wo vo de Rhifälder Chernstadt uff Adelhuse goht; vo dört uß fiehrt d L 139 widder uff Mulburg im Dal vo de Wyse. Usserdem git s im Dorf mehreri Bushaltstelle, wo e Bus in Richtig Schopfe und Rhyfälde haltet. Als Minsilido wird de Ort erschtmools 754 in re Urkunde vom Cauzbert (Kloschder St. Galle) erwähnt. D Ritter vo Epdinge sin Bsitzer vom Fronhof gsi und dodemit di wichtigste Grundherre vom Dorf. Trotzdem hät s au e eigene Dorfadel ge. S Rittergschlächt wird zwüsche 1283 und 1358 erwähnt und ursprünglich sin ihri Aaghörige wahrschints Ministeriali vom Kloster St. Galle gsi. Meisele het frieh zu de Grafschaft Rhyfälde ghört. Bi fast allne Chrieg am Hochrhy isch de
D BDWM Transport AG (kurz BDWM, Abchürzig vo Brämgarte Dietike Wohle Mäisterschwande) isch en Verchehrsbetrib im Kanton Aargau mit Sitz z Brämgarte. Entstande isch si us de Brämgarte–Dietike-Bahn und de Wohle–Mäisterschwande-Bahn, wo die im Johr 2000 fusioniert hend. Si betribt d Schmalschpurstrecki vo Dietike uf Wohle, und es baar Buslinie. D Brämgarte–Dietike-Bahn isch sit 1920 d Betribsgsellschaft vo de 1916 eröffnete Wohle–Mäischterschwande-Bahn gsi. Sit de Schlüüsig vo dere Normalschpurstrecki 1997 betribt d BD en Buslinie zwüsched Wohle und Mäischterschwande. 2002 hed d BDWM d Uusschribig für es Netz vo sächs Buslinie im Limmattal zwüsched Züri und Spräitebach bechoo. Am 1. Jänner hed drum d Tochtergsellschaft Limmatbus de Betriib uufgnoh. Im gliiche Johr hed d BDWM au de Zueschlag für elf Buslinie i de Region Wiggertal bi Zofige becho. Eigentlich hetti di neu Tochtergsellschaft Wiggerbus mit em Fahrplanwächsel am 12. Dezämber 2004 sölle de Betriib ufnee, si hed sich aber dur en Beschwerde vo de Postauto Aargau um zwei Johr verzögeret. D Linie im Aargau sind im Tarifverbund vu de A-Welle. D Bahnlinie füehrt vo Dietike im Limmattal dor d Gmeinde Ruedistette-Fredlisbärg, Berike, Wide und Zufike über de Mutschälle is Rüsstal nach Brämgarte und vo det is Bünztal uf Wohle. Vom
Dietlike oder Tietlike isch e politischi Gmäind im Bezirk Büüli im Kanton Züri, Schwiiz. Dietlike liit am Rand vom mittlere Glattaal. S Piet vo de Gmäind umfasst 21,3 % landwirtschaftlichi Flèchi, 30,6 % Wald, 38,2 % Sidligsflechi, 9,2 % Vercheersflechi und 0,2 % Gwässerflechi. D Gmeind Dietlike isch wie mer glaubt vomene Allemaa Namens Dietelo gründet worde. Di erscht Urkund wo Dietlike erwähnt schtammt us m zwölfte Jarhundert (1124 als Dietlinchoven). Aber mer hät au scho e Nadle usm 15. bis 10. Jarhundert v. Chr. gfunde. S'Problem isch nume das mer sus nöd vil wäiss. Füfzähzwänzg isch Dietlike dän Reformiert worde. Nuna es paar Hüüser erinnered as Läbe vor achzähhundert so zum Bischpil s Häfelfingerhuus wo na föllig mit augemass ufbout worde isch oder de alt Speicher im Dorfchärn usem 16te Jarhundert abgseh vo dene Gebäud (und na es paar andere) gits nüme sovil Sache us de eltärä Zit. Öppis vo früener isch zum Bischpil na e alti Kanzle wo scho im Jahr 1947 mit 3700Fr. versicheret isch gsi und äs Fotiarchiv (im Bertea Dorfträff) mit Bilder us em 20.ischte Jarhundert aber äs hät au elteri Bilder vo vor 1899. Zuädam häts i dem Archiv au na ä alti Züricharte.
Dr Karnevau vo Schwarze u Wiisse (uf Schpanisch Carnaval de Negros y Blancos) esch, nachem Karneval vo Barranquilla, dr zwotgröschd Karnevau vo Kolumbie, u eine vode wechdigschde vo Südamerika. Dr Karnevau findet au Joor, em 5. ("Daag vo de Schwarze") u 6. Jänner ("Daag vo de Wiisse"), z'Pasto, Kolumbie, schdatt. A de Däag vorem offizieue Karnevau hets angeri, fasnachtsänlechi Omzög: am 28. Dezämber dr "día de los Santos Inocentes"; am 31. Dezämber dr "desfile del año viejo"; am 3. Jänner dr "Carnavalito" (Karnevau vo de Chinder); am 4. Jänner dr Omzog vor "Família Castañeda". Schbezieuu a däm Karnevau esch dass während dene Dääg uf de Schdrasse vo Pasto rechtigi Schuum- u "Kosmetik"-schlachte schdattfinde: dr Schuum (wome uf schbanisch carioca nennt; s'chömi vom Karnevau vo Río de Janeiro) chame i Fläsche a jedere Schdrasseegge choufe; ds kosmetik- oder zemäntähnleche Pouver (wome uf schbanisch talco nennt) ebefaus. [1]-Corpocarnaval- Corporación oficial del carnaval de Negros y Blancos (of schbanisch). [2]-Periódico de la UN, El carnaval de Pasto: oxígeno de una identidad (of schbanisch). [3]-Colombia turismo, Carnaval de Negros y Blancos (of schbanisch).
Di ächte Ratte (Rattus sp., alemannischi Näme), bilde e Gattig in de Underfamilie vo de Altwältmüs (Murinae) innerhalb vo de Langschwanzmus-Familie und ghöre drum züe de Nagedier (Rodentia). Ratte hän e spitzi Schnauze und e gspalteni Oberlippe. D Fieß und de lang Schwanz mit Schuppering sin numme wenig oder gar nit behoort. Di schwarzi Husratte isch mit re Chopf-Rumpf-Längi vo 16-23 Zäntimeter chleiner wie di graubruni Wanderratte mit 18-26 Zäntimeter. E wichtigs Underscheidigsmerchmol isch s Verhältnis vo Chopf-Rumpf- züe Schwanzlängi. De Schwanz vo de Husratte isch immer länger wie de Chörper und bi Wanderratte meistens chürzer, sälte genauso lang wie de Rumpf. Au d Ohrlängi underscheidet sich arttüpisch. D Farbä si meischtäns nid ser hell ussärt i wenigä Fäll bis cremfarbig, dänn heissäts "agouti" ([aguti]uusgschprochä.) Über de große Bekanntheitsgrad vo de Kulturfolger under de Ratte cha mer lycht überseh, dass d Mehrzahl vo de Arte verborge in de tropische Wälder läbt. Im Gfolge vom Mänsch hän sich e baar Arte vo dört über di ganzi Wält usbreitet. Insgesamt gits 54 verschideni Rattenarte. Ratte läbe in Gruppe zämme. Männli und Wybli werre dodeby nit trännt. Sozialpartner markiere sich gegesitig mit Urin, zum de Zämmehalt vo de Gruppe stärche. S handelt sich
D' Stefanie Heinzmann (üsgsproche Stefani Heynzmah) (* 10. März 1989 z Vischp) isch en Walliser Sängeri und sit 2005 Frontfreu voner Mundart-Rockband Bigfisch gsi. Solo singt schi vor allem Soul und Funk, und zwar uff änglisch. Schi läbt z'Eyholz bi Vischp. Dumu breitu Publikum isch d'Stefanie Heynzmah als Gwinneri vom Casting-Wettbewerb SSDSDSSWEMUGABRTLAD („Stefan sucht den Superstar, der singen soll, was er möchte, und gerne auch bei RTL auftreten darf!“ : Där Stefan süecht där Superstar wo singe sell was är wellti und gäru öi bi RTL üfträttu darf) bikannt wordu, wo vo Oktober 2007 bis Jänner 2008 als Teil vo dr Färnsehsändig TV total mit dum Stefan Raab üsgschtrahlt wordu isch. Scho ei Tag noch dum Siig im Final isch am 11. Jänner 2008 ihrusch Finallied "My Man Is A Mean Man" als Singl veröffentlicht wordu. Ihrusch erscht Album chunnt am 7. März 2008 üsa. Der erschtmalig Siig vanera Schwiizeri binera ditschu Kastingschow hett iner Schwiiz es ordentlichs Prässeecho üsglest. Sid 2013 isch schi Coach und Jurymitglid bi dr Singshow The Voice of Switzerland. 2020 isch d Heynzmah biner Show Swiss Music Awards als beschti Schwiizer Musikeri vam Joor 2019 uszeichnet cho. 2008: Masterplan 2009: Roots to Grow 2012: Stefanie